b'\n_START_ARTICLE_\nL\xc3\xb8keberg g\xc3\xa5rd\n_START_PARAGRAPH_\nL\xc3\xb8keberg g\xc3\xa5rd er en tidligere g\xc3\xa5rd i B\xc3\xa6rum, der hovedbygning, k\xc3\xa5rstue, stabbur og drengestue er bevart. Hovedbygningen fra 1700-tallet ble fredet av Riksantikvaren i 1939. G\xc3\xa5rden har v\xc3\xa6rt et bosted siden folkevandringstiden (400-ca 600 e.kr). Navnet er sammensatt av Laukr (l\xc3\xb8k) og berg, og kommer fra l\xc3\xb8k (muligens ramsl\xc3\xb8k) som vokser langs berget. P\xc3\xa5 g\xc3\xa5rden har det ligget kvern, sag og kalkovner.'